Vestnorsk utvandringssenter

Vestnorsk utvandringssenter, forkortet VUS, på nynorsk Vestnorsk utvandrarsenter og engelsk West Norwegian Emigration Center, også omtalt som Vestnorsk Utvandringsmuseum, er en avdeling i Museumssenteret i Hordaland. Friluftsmuseet ligger på Sletta i Alver kommune i Nordhordland og ble grunnlagt av Asbjørn Ystebø i 1996. Bygningssamlingen består av en emigranthistorisk kirke og fem hus som ble bygget opp av norske emigranter til Midtvesten i USA og seinere demontert og flyttet til Sletta der de åpnet for publikum 1996, 2000 og 2002.

Bygninger og samlinger 
 Brampton Lutheran Church, fra Brampton Township, Sargent County, Nord-Dakota, bygd 1908–1921.
 Elizabeth’s Jail and Town Hall, fra Elizabeth, Otter Tail County, Minnesota, bygd i 1880-årene.
 Brampton School Teacher’s Home, ifølge tradisjonen det eldste huset i Brampton Township i Sargent County. Bygningen har skorsteinen murt på utsiden husveggen, noe som var en typisk byggemåte for de første emigrantene i Midtvesten. Fram til 1930-tallet fungerte bygningen som lærerbolig.
 Underwood Pioneer House, oppført av Andreas Seem fra Grong i Nord-Trøndelag i Underwood i Otter Tail County 1869. Huset ble benyttet til matservering og overnatting for mange emigranter på veg vestover fra Alexandria, Minnesota.
 Dr. J.C. Serkland’s Medical Office, Rothsay, Wilkin County, Minnesota.
 Marbou School House, en typisk ettroms skolestue fra pionertiden, opprinnelig oppført i 1893 i Marbou Township, Sargent County, Nord-Dakota.

Utvandringssenteret har også en samling med emigranthistoriske gjenstander, et utvandrerarkiv og et lite bibliotek.

Bilder av bygninger

Minnesteiner ved Emigrantkirka

Eksterne lenker 
 

Museer i Vestland
Norsk emigrasjon til Nord-Amerika
Byggverk i Alver
Etableringer i 1996
Migrasjonsmuseer
Friluftsmuseer i Norge
Kultur i Alver